English: First of all, can I thank the committee Chair for the really good paper, which I was able to read over Christmas? I thought that was really useful, and I think, if people are interested in this issue, particularly the legal aspects of where we stand as a body here in the Senedd, that that is very much worth looking at. Just on the JMC trade, I can't tell you - every single moment and opportunity we have we are pushing for that to be set up. One of the things that we are trying to do is to see if we can set up the terms of reference, so that we're ready to roll once it starts. I'm hoping, now that the election's out of the way, that we will see some speeding up of the situation. The key thing for me is that in the commendations by the UK Parliament in the past, what they've said is that they want to see, the UK Government wanted to see transparency and inclusivity as a core part of how they negotiate trade deals. Well, it's not quite as transparent and inclusive as perhaps we would have liked to have seen, but, listen, we are still anxious and keen to make sure that we have a constructive relationship. Your other question was on devolved legislatures and to what extent we can work together. Well, hopefully, this cross-ministerial body will be a forum for us to do that, and there are opportunities, obviously, for us to meet with the other devolved legislatures prior to that. But it's not just about the devolved legislatures, there are actually lots of different Government departments that may not have the same priorities within the UK Government as the people leading on trade. So, Lesley Griffiths, for example, is very engaged in the future of agriculture. Now, they may have a different say and a different opinion on what that should look like, which may not be the same view as, for example, the Treasury department. So, we've got to look for our allies where we can in terms of this trade negotiation, and that's where this flexibility will come in, and we'll need to make sure that we build up those priorities. There will be trade-offs. Flexibility and timings are things that we will need to bear in mind. The more we diverge from the EU in terms of regulations, the more difficult it will be for us to trade with them. So, I'm very clear that we in Wales would like to see that regulatory alignment remain as far as possible, because that means that 60 per cent of our trade continues to be able to access that market if they agree to that. Because it's not just about tariffs and all that; it's the non-tariff barriers that are as significant, if not more significant. On the Brussels office, I'll be going out to the Brussels office next week and will hopefully have an opportunity to talk to them about how they can help to inform us in relation to gaining intelligence from the Brussels side of things in relation to trade. On the advisory group, I think it would be very difficult to imagine that we would be able to give information to an external advisory group that is not possible to give to Assembly Members, so I would certainly think that that would be a strange situation. But there is a UK Government advisory group that's been set up and there is a Welsh person on that group. They don't represent Wales, but we are making sure that we have a relationship with that representative. In terms of the Trade Bill, we don't yet know if the new trade Bill will be the same as the last Trade Bill. If there's continuity of trade agreements that were there in the past, then, obviously, it won't be such a problem, but if what they're suggesting is that they want to introduce new trade agreements, then we will want devolved bodies to absolutely have a say and a role in that process, which is slightly different. On TTIP - listen, this was a really big deal in terms of the negotiations between the EU and the United States. It all crashed and didn't work, but I've got no doubt at all that the United States Government will be pushing to include the investor-state dispute settlement role in a trade negotiation. What that means is that if an investor country feels it's being discriminated against, it can seek compensation, but not through the courts. It's through some very opaque system that is not transparent, and that's something I certainly don't think that we would want to sign up to.
Welsh: Yn gyntaf oll, a gaf i ddiolch i Gadeirydd y pwyllgor am y papur da iawn, y llwyddais i'w ddarllen dros y Nadolig? Roeddwn yn credu bod hynny'n ddefnyddiol iawn, ac rwy'n credu, os oes gan bobl ddiddordeb yn y mater hwn, yn enwedig yr agweddau cyfreithiol ar ein safbwynt fel corff yma yn y Senedd, ei bod yn werth edrych ar hynny. Ynghylch masnach y Cyd-bwyllgor Gweinidogion, gwrandewch - pob eiliad a chyfle sydd gennym rydym yn pwyso am sefydlu hynny. Un o'r pethau yr ydym yn ceisio'i wneud yw gweld a allwn ni sefydlu'r cylch gorchwyl, fel ein bod yn barod i gychwyn arni unwaith y bydd yn dechrau. Rwy'n gobeithio, nawr bod yr etholiad wedi ei gynnal, y byddwn yn gweld rhywfaint o brysuro o ran y sefyllfa hon. Y peth allweddol i mi yw, yn y gymeradwyaeth gan Senedd y DU yn y gorffennol, yr hyn y maen nhw wedi'i ddweud yw eu bod eisiau gweld, bod Llywodraeth y DU eisiau gweld tryloywder a chynhwysedd yn rhan greiddiol o sut y maen nhw'n cyd-drafod cytundebau masnach. Wel, nid yw mor dryloyw a chynhwysol ag y byddem ni efallai wedi hoffi ei weld, ond, gwrandewch, rydym yn dal yn bryderus ac yn awyddus i wneud yn siŵr bod gennym ni berthynas adeiladol. Roedd eich cwestiwn arall yn ymwneud â deddfwrfeydd datganoledig ac i ba raddau y gallwn ni weithio gyda'n gilydd. Wel, gobeithio, y bydd y corff traws-weinidogol hwn yn fforwm inni wneud hynny, ac mae cyfleoedd, yn amlwg, inni gyfarfod â'r deddfwrfeydd datganoledig eraill cyn hynny. Ond nid mater i'r deddfwrfeydd datganoledig yn unig yw hyn, mewn gwirionedd mae llawer o wahanol adrannau'r Llywodraeth nad oes ganddynt, o bosibl, yr un blaenoriaethau o fewn Llywodraeth y DU â'r bobl sy'n arwain ar fasnach. Felly, mae Lesley Griffiths, er enghraifft, yn ymwneud yn helaeth â dyfodol amaethyddiaeth. Nawr, efallai y bydd ganddynt lais gwahanol a barn wahanol ynghylch sut y dylai hynny edrych, ac efallai na fydd hynny yr un farn ag, er enghraifft, adran y Trysorlys. Felly, mae'n rhaid i ni chwilio am ein cynghreiriaid lle gallwn ni o ran y drafodaeth fasnach hon, a dyna le bydd yr hyblygrwydd hwn yn elfen, a bydd angen i ni sicrhau ein bod yn datblygu'r blaenoriaethau hynny. Bydd yna gyfaddawdu. Mae hyblygrwydd ac amseriadau yn bethau y bydd angen inni eu cadw mewn cof. Po fwyaf yr ydym yn ymwahanu o'r UE o ran rheoliadau, y mwyaf anodd y bydd i ni fasnachu gyda nhw. Felly, rwy'n glir iawn y byddem ni yng Nghymru yn hoffi gweld y cydymffurfio rheoleiddiol hwnnw'n parhau hyd y gellir, oherwydd mae hynny'n golygu bod 60 y cant o'n masnach yn parhau i allu defnyddio'r farchnad honno os ydynt yn cytuno i hynny. Oherwydd nid yw'n ymwneud â dim ond tariffau ac ati; mae'r rhwystrau di-dariff cyn bwysiced, os nad yn fwy pwysig. O ran swyddfa Brwsel, byddaf yn mynd i swyddfa Brwsel yr wythnos nesaf a byddaf yn cael cyfle, gobeithio, i siarad â nhw am sut y gallant helpu i roi gwybodaeth inni ynglŷn â chael gwybodaeth o du Brwsel ar bethau mewn perthynas â masnach. O ran y grŵp cynghori, credaf y byddai'n anodd iawn dychmygu y byddem yn gallu rhoi gwybodaeth i grŵp cynghori allanol nad yw'n bosib ei roi i Aelodau'r Cynulliad, felly rwy'n sicr yn credu y byddai hynny'n sefyllfa ryfedd. Ond mae grŵp cynghori gan Lywodraeth y DU wedi'i sefydlu ac mae rhywun o Gymry ar y grŵp hwnnw. Dydyn nhw ddim yn cynrychioli Cymru, ond rydym ni'n gwneud yn siŵr bod gennym ni berthynas â'r cynrychiolydd hwnnw. O ran y Bil masnach, nid ydym yn gwybod eto a fydd y Bil masnach newydd yr un fath â'r Bil masnach diwethaf. Os bydd dilyniant o gytundebau masnach yn cysylltu â rhai'r gorffennol, yna, yn amlwg, ni fydd yn gymaint o broblem, ond os mai'r hyn y maen nhw'n ei awgrymu yw eu bod eisiau cyflwyno cytundebau masnach newydd, yna byddwn yn sicr eisiau i gyrff datganoledig gael lleisio barn a bod â swyddogaeth yn y broses honno, sydd ychydig yn wahanol. O ran TTIP - gwrandewch, roedd hwn yn gytundeb mawr iawn o ran y trafodaethau rhwng yr UE a'r Unol Daleithiau. Chwalodd y cwbl ac ni weithiodd, ond nid wyf yn amau o gwbl na fydd Llywodraeth yr Unol Daleithiau yn pwyso i gynnwys swyddogaeth y setliad anghydfod buddsoddwr-gwladwriaeth mewn trafodaethau masnach. Yr hyn y mae hynny'n ei olygu yw, os yw gwlad sy'n fuddsoddwr yn teimlo y gwahaniaethir yn ei herbyn, gall ofyn am iawndal, ond nid drwy'r llysoedd. Mae'n ymwneud â system hollol annelwig nad yw'n dryloyw, ac mae hynny'n sicr yn rhywbeth nad wyf yn credu y byddem eisiau bod yn rhan ohono.